'Lewis moes met 30 sekondes gestraf gewees het,' sê Bernie | Maroela Media
Die voormalige F1-baas Bernie Ecclestone. Foto: Andrej Isakovic/AFP.
Die voormalige F1-baas Bernie Ecclestone meen dat Lewis Hamilton 'n swaarder straf moes gekry het ná die naweek se Britse Grand Prix op die Silverstone-renbaan.
Die verdedigende wêreldkampioen en die huidige voorloper op die punteleer, Max Verstappen, was in die eerste ronde van die wedren in 'n ongeluk betrokke.
Volgens Ecclestone sou hulle in die ou dae nie eintlik 'n bohaai oor die voorval gemaak het nie, maar omdat die wedrenbeamptes betrokke geraak het, sou 'n swaarder straf meer geskik gewees het.
"Dit moes 30 sekondes gewees het," het Ecclestone gesê.
"Om dinge eenvoudig te verduidelik: Dit was nie Lewis se draai gewees nie omdat sy neus geensins voor was nie. Dit is waarom hy Verstappen se motor teen die agterkant getref het en nie voor of in die middel nie. As jy hom dan nou moes straf, was tien sekondes nie genoeg nie."
Op sy beurt het Hamilton gesê dat hy nie geboelie sal word om minder aggressief te wees nie, maar hy is bereid om met Verstappen vóór die volgende wedren in Hongarye te praat.
"Ek weet nie eintlik wat ons vir mekaar gaan sê nie. Daar moet egter wedersydse respek op die baan wees anders gaan hierdie soort ding weer gebeur. Ek het my bes gedoen om my kant so skoon moontlik te hou," het Hamilton gesê.
"Hy het voor my ingesny en ons het gebots. Ek was nogal gefrustreerd, want ons moet vir mekaar op die een of ander manier voldoende ruimte gee. Ek het egter geweet dat ek my beste vir die span en die ondersteuners sal moet lewer."
Jy is te arrogant sir Hamilton! Jy is groter as die bedryf. Jy is seker die swakte sportman wat ek gesien het.
BLM arrogansie en tipiese "victim mentality". Verstappen was voor maar hy het in LH vasgery ? Hoe maak dit sin? Stem saam met BE maar dink watse BLM oproer dit sou veroorsaak het ?
Die F1 base is te slapgat om iets te doen en sy punte vir die wedren weg te neem, netnou brand Hamilton sy motor uit woede.
As hy voor jou ingery het, kon jy spasie gemaak het, maar jou doel was om hom vd baan af te kry sodat jy nie kompetisie sou he nie Hamilton. Swak sportman
Hamilton hou nie van kompetisie nie. 5 wedrenne wat hy nie 1ste was nie, en toe moes vuil speel om op die podium te staan. Sekerlik die mees arrogante vent in F1 ooit! Hy kan gerus gaan lesse neem by Michael Schumacher oor wat dit beteken om sportmansgees en 'humility' te hê. Die kapokhaantjie is heeltemal te vol van homself.